หมุนรอบโลก
โซล (เอเอฟพี) &#8212; ธนาคารกลางเกาหลีใต้ เปิดเผยว่า เศรษฐกิจในไตรมาส 3 ปีนี้ ขยายตัวได้เพียง 0.2% เมื่อเทียบกับไตรมาสที่ผ่านมา หรือต่ำที่สุดในรอบเกือบ 3 ปี อันเป็นผลจากวิกฤตหนี้ยูโรโซนที่ทำให้ภาคการลงทุนยังคงชะลอตัวต่อเนื่อง โดยการส่งออกในไตรมาสดังกล่าวขยายตัวได้เพียง 2.5% เท่านั้น อย่างไรก็ตาม นักวิเคราะห์มองว่าในไตรมาส 4 เกาหลีใต้จะกลับมาขยายตัวได้มากขึ้น จากแรงผลักดันของนโยบายกระตุ้นของภาครัฐ และตลาดส่งออกหลักเช่นจีน จะเริ่มมีสัญญาณการฟื้นตัวที่ดีมากขึ้น
27 ต.ค. 2555

โซล (เอเอฟพี) — ธนาคารกลางเกาหลีใต้ เปิดเผยว่า เศรษฐกิจในไตรมาส 3 ปีนี้ ขยายตัวได้เพียง 0.2% เมื่อเทียบกับไตรมาสที่ผ่านมา หรือต่ำที่สุดในรอบเกือบ 3 ปี อันเป็นผลจากวิกฤตหนี้ยูโรโซนที่ทำให้ภาคการลงทุนยังคงชะลอตัวต่อเนื่อง โดยการส่งออกในไตรมาสดังกล่าวขยายตัวได้เพียง 2.5% เท่านั้น อย่างไรก็ตาม นักวิเคราะห์มองว่าในไตรมาส 4 เกาหลีใต้จะกลับมาขยายตัวได้มากขึ้น จากแรงผลักดันของนโยบายกระตุ้นของภาครัฐ และตลาดส่งออกหลักเช่นจีน จะเริ่มมีสัญญาณการฟื้นตัวที่ดีมากขึ้น
ปารีส (เอเอฟพี) — สแตนดาร์ดแอนด์พัวร์ (เอสแอนด์พี) บริษัทจัดอันดับความน่าเชื่อถือชื่อดัง ประกาศตัดลดเครดิตธนาคารในฝรั่งเศสพร้อมกัน 3 แห่ง ได้แก่ บีเอ็นพี พาริบาส์ จาก AA ลงมาที่ A+ บังก์ โซฟี จาก A ลงมาที่ A และโกฟิดีส์ จาก A ลงมาที่ BBB+ โดยให้เหตุผลว่าธนาคารเหล่านี้กำลังอยู่ภายใต้ความเสี่ยงที่จะได้รับผลกระทบจากการหดตัวของกลุ่มประเทศยูโรโซนมากขึ้น โดยเฉพาะในฝรั่งเศสและยุโรปตอนใต้ พร้อมกันนี้ยังได้ปรับลดแนวโน้มความน่าเชื่อถือของอีก 10 ธนาคารในประเทศเป็นเชิงลบอีกด้วย เช่น เครดิต อะกริโคล โซซิโอเต เจเนอราล บีพีซีอี และอลิอันซ์ บังก์